**НЧ „ОБРАЗОВАНИЕ-1900” СЕЛО АГАТОВО,ОБЩИНА СЕВЛИЕВО**

ОТЧЕТЕН ДОКЛАД

За дейността на НЧ„Образование-1900”село Агатово

за 2021 година

Докладът за дейността на Народно читалище „Образ0ование-1900"- село Агатово отчита изпълнението на дейностите по Годишната програма за развитие на читалищната дейност, разработена в изпълнение на Закона за народните читалища, културния календар, реализираните проекти и внесените отчети за дейността му през 2021 година.

През изминалата година обявената епидемична обстановка се отрази и на нашето читалище. Бяхме изправени пред несигурност и неизвестност за работата на нашата институция от началото на месец март. По време на пандемията читалището не е затваряло врати, като основно функционираше библиотеката, докато всички други форми бяха спрени

Както вече споменах , библиотеката при читалището не е прекъсвала дейността си. Всички читатели бяха обслужвани при строго спазване на противоепидемичните мерки. За годината читателите са 17 с 16 2 посещения във всичките отдели. Увеличава се броят на възрастните читатели,но има отлив на желаещи да четат деца,ученици,младежи.През лятната ваканция обявихме дни и часове за четене с младите хора,но никой не се отзова.

Закупени са 18 книги . Фонда бе обогатен чрез книги дарени от наши съселяни-най- голям дял в това начинание има д-р Веселина Вичева. Уреден беше кът на написани и дарени от агатовци книги. Специални благодарности на проф.Веселин Йорданов Лазаров и на Ивайло Белев.

Поради въведените ограничителни мерки много от заплануваните мероприятия не бяха проведени, а се отбелязаха само с нагледни материали.Създадена бе група във ФБ,където също се публикуваха материали по случай официални и религиозни празници.

-При спазване на мерките за безопасност Баба Марта раздаде мартеници в центъра на селото и посети някои домове,като с приоритет бяха болните,които не излизат от дома си.

-Съвместно с кметството отбелязахме Националния празник на България.Кметът прочете слово за героизма на българския народ за извоюване на свободата.Ученици изнесоха рецитал.Жените от групата за изворен фолклор отново проявиха несериозно отношение и в последния момент отказаха участие.От името на кметството и читалището бе поднесен венец и с едноминутно мълчание почетохме паметта на загиналите за освобождението на България.

-Тържествено бе отбелязан Денят на славянската писменост и на българската просвета и култура 24 май. По този повод ни гостуваха самодейците от НЧ „Трезвеност” от град Сухиндол.Повече от час в песни и стихове те прославиха празника на знанието и труда на тия,които работят или са работили, за да го има нашето А,Бе.

-Поради ограничителните мерки и годишното отчетно събрание бе проведено със закъснение-на 08.05.Поканите бяха раздадени и залепени на определените места в законно определения срок.Материалите от събранието са предадени в Община Севлиево.

-ЧН и проверителната комисия проведоха 7 съвместни заседания,4 от които дистанционно.

-Подадени навреме инфокарта читалище и библиотека,годишно отчитане в НСИ,Декларация в Инспекция по труда.

- Времето,през което не се организираха масови мероприятия,бе използвано за вътрешен ремонт на сградата.Сменена беше дограмата на 8 броя прозорци на втория етаж и стълбището. Намерен бе майстор за обръщане на прозорците и освежаване на книгохранилището,една стая на първия етаж,коридора пред гримьорните и фоайето. Не сме се отказали да освежим и стълбището към втория етаж.Част от ремонтите се извършиха по граждански договор.Поради липса на изпълнител фасадата отново остана неремонтирана.

-Основно бе почистен салона,гримьорните и складовите помещения.

-Направено бе основно прочистване на библиотеката от физически и морално остаряла литература.Бяха свалени,описани в акт за брак,опаковани в чували и предадени на фирма,съхраняваща такива книги 500 кг книжни единици.Приключва огромната работа по подреждането на библиотеката-обособени са три зали: за руска и съветска литература,за българска литература и за чуждестранна.

-Работа с деца и младежи.Агатово е село,което може да се похвали с наличието на деца и младежи.Някои живеят постоянно тук,други гостуват на баба и дядо през ваканцията или се завръщат от чужбина.През изминалото лято се проведоха традиционни и нови мероприятия за осмислянето на свободното им време:

-Майсторско управление на велосипед при спазване на правилата за движение.Участниците решаваха тест,свързан с колоезденето и редиха пъзели.

-Рисунка на асфалт,върху фолио и найлон-различни техники,които предизвикаха голям интерес.

-Междуселски футболен турнир,уважен от представители на Деветашко плато и отразен от регионална телевизия от гр.Русе. Участниците от отбора на Агатово се радваха и на нозакупените от читалището екипи.

-По покана на читалищното настоятелство ни гостуваха доброволци към Регионална библиотека град Ловеч.Младите хора организираха много и разнообразни игри за децата,в които включиха и някои родители.За победителите имаше и награди.

-Вземайки идеята от някои игри,организирахме „Игрите на баба и дядо”.Позабравените и непознати за някои игри предизвикаха голям интерес.

-Не липсваха и кулинарни изяви.Под мотото „Никой не е по-голям от хляба” се учихме как се прави вкусна пита и дърпана баница.Докато кулинарните шедьоври се печаха и след като бяха изядени,се заформиха чудесни игри,които продължиха до късно след обяд.

-Със световната образователна инициатива „Бързи герои 112” по забавен и интересен начин ни запозна Ваня Иванова-Посланик на инициативата от СУ „Васил Левски” - гр.Севлиево.Децата научиха как да разпознават симптомите на инсулт и необходимостта от бързи действия.Участниците получиха сертификат,удостоверяващ успешно преминатото обучение.

-Към 31.12.2021г. приходите от субсидията възлизат на 11799.00лева.Остатъкът от предходната година е 6138.44 лева.Общо 17 937.44 лева.За заплати,осигуровки,ел.енергия,външни услуги,материали и ремонт са изразходени 14 015.80 лева.Остатък в края на отчетния период 3487.78лева.

Благодаря на всички за моралната подкрепа и оставаме с надежда за времето , в което дейностите на нашето читалище ще бъдат в нормалния си ритъм.

Отчетния доклад и доклада за финансовата 2021 година са приети на редовно заседание на Настоятелството на НЧ“Образовани-1900”на 31.01.2022 година с Протокол №1.

Председател:

/Ганка Христова/

11